**Tiszavasvári Város Önkormányzata**

**Képviselő-testületÉNEK**

**195/2019. (V.30.) Kt. számú**

**határozata**

**A Tiszavasvári Településszolgáltatási és Vagyonkezelő Nonprofit Kft-vel kötendő használati szerződés jóváhagyásáról**

**(amely a 15/2019.(V.30.) számú alapítói határozatnak minősül)**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva az alábbi határozatot hozza:

1.

Mint tulajdonosi jogkör gyakorló, és mint a TIVA-SZOLG Településszolgáltatási és Vagyonkezelő Nonprofit Kft.legfőbb szerve **jóváhagyja** a Tiszavasvári Város Önkormányzata és a **TIVA-SZOLG Településszolgáltatási és Vagyonkezelő Nonprofit Kft.** között a Tiszavasvári Polgármesteri Hivatal külön bejáratú épületének emeleti részén lévő két, összesen 24 m2 alapterületű üres irodák használata tárgyában, 2019. június 01. napjától 2021. december 02. napjáig kötendő használati szerződést, a határozat 1. mellékletében szereplő tartalommal.

2.

A Képviselő-testület

- felkéri a Polgármestert, hogy tájékoztassa a Kft. ügyvezetőjét a Képviselő-testület döntéséről.

- felhatalmazza a Polgármestert és a Jegyzőt a határozat mellékletét képező használati szerződés aláírására.

##### Határidő: 2019. május 31. Felelős: Szőke Zoltán polgármester

**Szőke Zoltán Ostorháziné dr. Kórik Zsuzsanna**

**polgármester jegyző**

195/2019.(V.30.) Kt. sz. határozat 1. sz. melléklete

**HASZNÁLATI SZERZŐDÉS**

mely létrejött Tiszavasvári Város Önkormányzata Képviselő-testülete 195/2019. (V.30.) Kt. számú határozata alapján

egyrészről:

**Tiszavasvári Város Önkormányzata**

székhely:4440 Tiszavasvári, Városháza tér 4.

képviseli: Szőke Zoltán polgármester

adószám: 15732468-2-15,

bankszámla száma: 11744144 -15404761

mint Használatba adó (továbbiakban: Használatba adó),

**Tiszavasvári Polgármesteri Hivatal**

székhely:4440 Tiszavasvári, Városháza tér 4.

képviseli: Ostorháziné dr. Kórik Zsuzsanna jegyző

adószám: 15404761-2-15

bankszámla száma: 11744144 -15732468

mint a Polgármesteri Hivatal üzemeltetője

másrészről:

**TIVA-SZOLG Településszolgáltatási és Vagyonkezelő Nonprofit Kft.**

székhelye: …..

képviseli: dr. Groncsák Andrea ügyvezető

adószáma: …………………………..

Cégjegyzékszám: ………………………….

bankszámlaszáma: …………………………..

mint Használatba vevő (továbbiakban: Használatba vevő)

között a Tiszavasvári, Városháza tér 4. sz. alatti Tiszavasvári Polgármesteri Hivatal külön bejáratú épületének emeleti részén lévő két iroda ingyenes használata tárgyában az alábbiak szerint:

1. A Használatba adó használatba adja, Használatba vevő pedig használatba veszi, a Tiszavasvári Város Önkormányzata tulajdonában lévő 1679/1 hrsz-ú, valóságban a **Tiszavasvári,** **Városháza tér 4.** sz. alatti Polgármesteri Hivatal külön bejárattal rendelkező épületének emeleti részén található, **két 12,24 m2 /iroda**, összesen **24,5 m2** alapterületű helyiségeket, a megismert állapotban, a 2./ pontban megjelölt célra.

A helyiségek a szerződés mellékletét képező alaprajz másolaton vonalkázva vannak jelölve.

1. **A helyiségek használatba adásának célja**: a Használatba vevő által végzett közfeladat ellátásának biztosítása.
2. A használat **2019. június 01. napjától,** a Használatba vevő feladat ellátási szerződésében meghatározott időtartamig, azaz **2021. december 02.** napjáig szól.
3. A helyiségek a Használatba vevő részére az átadás-átvételi jegyzőkönyvben foglaltak szerint kerülnek átadásra.
4. Felek megállapítják, hogy Használatba vevő **bérleti díjat nem fizet.**
5. A Használatba adó a Polgármesteri Hivatal közreműködésével gondoskodik a használatba adott helyiség és a közös használatú helyiségek fűtéséről, víz- és csatorna, valamint áramellátottságáról, a központi berendezések állandó üzemképes állapotáról, a közös helyiségek takarításáról, ezért az ingatlanhasználattal kapcsolatban felmerülő költségeket a Használatba vevő az alábbiak szerint köteles megfizetni:

a./ Felek megállapodnak abban, hogy a Használatba vevő *teljes mértékben megfizeti az általa használt irodákhoz kapcsolódó mindennemű költséget* az Önkormányzat által megbízott Energetikus számítását figyelembe véve a Tiszavasvári Polgármesteri Hivatal által tovább számlázott közüzemi számlák alapján (fűtés, villamos energia, és …fő foglalkoztatott dolgozó alapján számított vízdíjköltség).

b./ Felek megállapodnak abban, hogy a Használatba vevő vállalja, hogy a 6./a. pontban meghatározott költségviselés mellett megfizeti az épület üzemeltetése során felmerülő *összes közös költségnek* (közös helyiségek fűtési-, villamos energia költségei, valamint ugyanezen helyiségek takarításának, a karbantartó-fűtő foglalkoztatásának személyi és dologi költségei) *a kizárólagosan használt helyiség alapterületével arányos mértékét*, az Önkormányzat által megbízott Energetikus számítását figyelembe véve, a Tiszavasvári Polgármesteri Hivatal által tovább számlázott számla alapján.

1. Felek megállapodnak abban, hogy az 1. pontban szereplő helyiségekben található ingóságra a Használatba vevő köt vagyonbiztosítást.

**8. Szerződés megszűntetése**

8.1. Közös megegyezés: Jelen szerződés közös megegyezéssel megszüntethető.

8.2. Rendkívüli felmondásnak van helye különösen, ha:

* a Használatba Vevő a számára jogszabályban előírt kötelezettségét megsérti, vagy a jelen használati szerződésben előírt kötelezettségét megszegi és a külön jogszabályban foglalt határidőn belül felszólításnak nem tesz eleget.

8.3. Azonnali felmondásnak van helye különösen, ha:

- a Használatba vevő a használatba adott önkormányzati vagyonnal a 2. pontban foglalt célnak megfelelő feladatellátás megszűnik, vagy a használatába adott vagyonban kárt okoz.

- a Használatba vevő, az Nvtv. szerint nem minősül átlátható szervezetnek.

1. Felek megállapodnak abban, hogy a szerződés bármilyen okból történő megszűnése esetén a Használatba vevő cserehelyiség biztosítására nem tarthat igényt.
2. Használatba vevő kötelezettséget vállal arra, hogy a használat alatt a helyiségeket jó gazda gondosságával használja, és egyéb módon nem terhelheti meg. Továbbá az ingatlanra vonatkozó vagyon-, tűz- és balesetvédelmi szabályokat betartja.
3. A Használatba vevő a nem rendeltetésszerű használatból származó károkért teljes körűen felel.
4. Használatba vevő a helyiségeken történő szükség szerinti átalakításokat kizárólag a jogszabályi előírások betartása mellett, a Használatba adóval történő előzetes hozzájárulás mellett végezheti el.
5. Használatba vevő köteles az indokolt karbantartási, állagmegóvási feladatok ellátására és ezen feladatok ellátásából eredő költségek viselésére.
6. A Használatba vevő a szerződés megszűnését követően köteles a helyiségeket tisztán, rendeltetésszerű használatra alkalmas állapotban a Használatba adó részére visszaadni.
7. A jelen szerződésben nem szabályozott kérdésekben a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény, a Tiszavasvári Város Önkormányzata Képviselő-testülete lakások és nem lakás célú helyiségek bérletéről és elidegenítéséről, valamint a lakáscélú önkormányzati támogatásról szóló hatályos önkormányzati rendelete, valamint a Ptk. szabályai az irányadóak.

Szerződő felek a szerződést kölcsönös elolvasás és értelmezés után, mint akaratukkal és nyilatkozatukkal mindenben megegyezőt, jóváhagyólag írták alá, megállapítva, hogy a szerződéssel kapcsolatos nyitott kérdés nem maradt.

Tiszavasvári, 2019. …………..

…..

**Tiszavasvári Város Önkormányzata TIVA-SZOLG Településszolgáltatási**

Használatba adó **és Vagyonkezelő Nonprofit Kft.**

képv.: **Szőke Zoltán** Használatba vevő

**polgármester** képv.: **dr. Groncsák Andrea ügyvezető**